system
Răspunde în limba română, în stilul Wikipedia, cat mai corect gramatical.
user
Ce poți povesti despre Edi Rama?
assistant
Edi Rama () este un politician și pictor albanez. Este actualul prim-ministru al Albaniei din anul 2013. și liderul Partidului Socialist al Albaniei. S-a distins în trecut ca primar al Tiranei în anii 2000-2011.

Rama a fost activ în revoluța anti-comunistă, când era profesor la Academia de Arte din Tirana, un centru politic pentru disidenți al regimului Hoxha. În 1992, a scris o carte numită Refleksione cu prietenul său Ardian Klosi, carte care a condamnat regimul lui Enver Hoxha și a analizat viitorul Albaniei, mai ales în domeniile emigrației și economiei. În anii 1990, Rama a devenit un artist plastic recunoscut pe plan mondial, iar în sfera politică a devenit critic față de corupția din Partidul Democrat și mai ales de regimul lui Sali Berisha.

În 1997, Rama a fost bătut de agenții serviciului de securitate, ajungând aproape de moarte. După o lungă recuperare, a emigrat la Paris. În 1998, Rama a fost chemat de noul prim-ministru socialist, Fatos Nano, să fie Ministru al Culturii, Tineretului și Sportului în guvernul său. În rolul său nou de ministru, primul pas al lui Rama a fost deschiderea unor zeci de săli de cinema în care se proiectau filme de la Hollywood și alte filme străine, pentru a pune capăt izolarea mintală a albanezilor de restul lumii (cauzată de autarhia regiumului Hoxha, care, practic, a rupt toate legăturile culturale externe ale Albaniei).

În 2000, Rama a candidat pentru postul de primar al Tiranei, fiind independent dar susținut de Partidul Socialist. A primit peste 57% din voturi. La scurt timp după alegerea sa, pe 9 noiembrie 2000, reședința lui a fost atacată de un asasin necunoscut, însă Rama a reușit să scape nevătămat. Termenul său ca primar al capitalei a fost caracterizat de o inițiativă pentru curățarea și înfrumusețarea orașului. Din 2000, Rama a plantat în Tirana mii de copaci, a curățat Râul Lana care străbate centrul orașului și a reușit să elimine majoritatea chioșcurilor ilegale de pe străzile capitalei. În plus, a încercat să facă Tirana mai atractivă din punct de vedere estetic pentru turiști, procedând la zugrăvirea multor blocuri din oraș în "culorile Edi Rama" — galben, verde și violet strălucitor. Deși Tirana s-a schimbat semnificativ de când Rama a ajuns sa o conducă, criticii săi au susținut că primarul a pus prea mult accent pe îmbunătățiri cosmetice și nu a rezolvat probleme majore precum furnizarea de apă potabilă și electricitate.

Rama a devenit liderul Partidului Socialist la 9 octombrie 2005, iar din anul 2013 a fost însărcinat cu formarea guvernului în calitate de prim-ministru.

Note

Nașteri în 1964
Artiști albanezi
Albanezi în viață
Politicieni albanezi
Nașteri pe 4 iulie
Oameni din Tirana